თე დინასტია რდჷ ალბეთ არძაშე ზისხირ-მოჸუმენჯე თი ბორჯიშო დო საართოთ შქაოშწანურეფშახიან პერიოდის. თინეფს არგამათ უჸორდეს ადამიერეფიშ გეწირუა. მაფა დოღურუდჷ-და, თინწკჷმა ოში ჭკორშე უმოსი აკათუდჷ თიშ ოთხორუეშის. კანკალეეფს, დიო დუდს კვათჷნდეს უკული ონთხორუეს დინმაჸათანდეს, კანკალეს — ბონას შურდგჷმილო თხორჷნდეს. თინეფი თაშნეშე ოკიბირალო ზალენდეს ადამიერეფს შხვადოშხვა რიტუალურ დო ცერემონიულ შვანეფს.